VEREJNÁ KONZULTÁCIA

o príprave a realizácii spoločného výberového konania na pridelenie frekvencií z frekvenčných pásiem 800 MHz, 1800 MHz a 2,6 GHz

Telekomunikačný úrad SR (ďalej len „úrad“) pripravuje vyhlásenie výberového konania na pridelenie frekvencií z frekvenčných pásiem 800 MHz, 1800 MHz a 2,6 GHz. 
Úrad pripravuje toto výberové konanie na voľné frekvencie pre siete novej generácie v súlade s podporou dostupnosti širokopásmových prístupových sietí a služieb vysokorýchlostného prístupu, ktorý schválila vláda SR vo svojom uznesení č. 136/2011 – Národná stratégia pre širokopásmový prístup v SR.

Za účelom zabezpečenia efektívneho využívania frekvenčného spektra s vhodne stanovenými podmienkami, ako i stanovenia jasných pravidiel, a nediskrimináciu prístupu k frekvenciám úrad otvára verejnú konzultáciu o príprave a realizácii spoločného výberového konania na pridelenie frekvencií z frekvenčných pásiem 800 MHz, 1800 MHz a 2,6 GHz

Jej výsledky budú  pre úrad nápomocné  najmä pri rozhodovaní o:
-	spôsobe prideľovania jednotlivých frekvencií,
-	stanovení podmienok uvedených vo výzve na predkladanie ponúk do výberového konania.

	 Pokiaľ ste sa rozhodli prispieť svojim názorom do tejto verejnej konzultácie, dovoľujeme si Vás požiadať, aby Vaše príspevky boli vecné, pokiaľ možno s jasnou a konkrétnou formuláciou textu a s príslušným odôvodnením. Zoznam otázok je uvedený v prílohe.

	Vaše príspevky môžete zasielať v elektronickej forme v termíne do 10. januára 2012 s označením „Príprava a realizácia spoločného výberového konania na pridelenie frekvencií z frekvenčných pásiem 800 MHz, 1800 MHz a 2,6 GHz“ na adresu e-podatelna@teleoff.gov.sk. 
Všetkým prispievateľom do tejto verejnej diskusie vopred ďakujeme.

V Bratislave dňa 06. decembra 2011

									       Ing. Ladislav Mikuš
                                                                                                         predseda TÚ SR

Údaje o respondentovi
Názov / meno: 
  __________________________________________________________________
Adresa:
  __________________________________________________________________
Kontaktná osoba:
  __________________________________________________________________
Štát:
  __________________________________________________________________

Tel.: __________________________    Fax.: ______________________________

e-mail:
  __________________________________________________________________